Tarybos Direktyva
1985 m. birželio 12 d.
iš dalies keičianti Direktyvą 77/99/EEB dėl sveikatos problemų, darančių įtaką Bendrijos vidaus prekybai mėsos produktais
(85/327/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi patirtis parodė, kad būtina supaprastinti Direktyvos 77/99/EEB [4] su paskutiniais pakeitimais, padarytais Direktyva 81/476/EEB [5] A priedo II skyriaus 16 dalį;
kadangi Direktyvos 77/99/EEB A priedo II skyriaus 17 dalyje pirmiausia yra nustatyta, kad kiekvienas su šviežia mėsa arba mėsos produktais dirbantis asmuo privalo turėtų medicinos pažymėjimą, kuris turi būti kasmet pratęsiamas;
kadangi šią nuostatą reikėtų patvirtinti atsižvelgiant į patirtį,
PRIĖMĖ ŠIĄ DIREKTYVĄ:
1 straipsnis
Šiuo dokumentu Direktyva 77/99/EEB iš dalies keičiama taip:
1. 22 straipsnio antra pastraipa išbraukiama.
2. A priedo II skyriaus 16 ir 17 dalys keičiamos taip:
"16. Asmenims, kurie yra potencialūs užkrėtimo, ypač per patogenus, šaltiniai, draudžiama dirbti su mėsa ar mėsos produktais arba juos tvarkyti.
17. Kiekvienas asmuo, pasamdytas dirbti su mėsa ar mėsos produktais arba juos tvarkyti, privalo parodyti medicinos pažymėjimą, liudijantį, kad jis gali dirbti šį darbą. Medicinos pažymėjimas kasmet pratęsiamas, nebent 19 straipsnyje nustatyta tvarka būtų patvirtinta kita, lygiavertes garantijas suteikianti personalo medicininio patikrinimo sistema."
2 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 1986 m. sausio 1 d., įgyvendina šią direktyvą.
Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Liuksemburge, 1985 m. birželio 12 d.